CINNEADH (AE) 2020/2027 ÓN gCOMHAIRLE

an 7 Nollaig 2020

maidir leis an seasamh atá le glacadh thar ceann an Aontais laistigh den Chomhairle Comhlachais idir an tAontas agus Meiriceá Láir i ndáil le modhnuithe ar Aguisín 2 d’Iarscríbhinn II agus le Nótaí Míniúcháin i dtaobh Airteagail 15, 16, 19, 20 agus 30 d’Iarscríbhinn II don Chomhaontú lena mbunaítear Comhlachas idir an tAontas Eorpach agus a Bhallstáit, ar thaobh amháin, agus Meiriceá Láir ar an taobh eile, agus lena n-aisghairtear Cinneadh (AE) 2016/1001 agus Cinneadh (AE) 2016/1336

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe don chéad fhomhír d’Airteagal 207(4), i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Shínigh an tAontas, i gcomhréir le Cinneadh 2012/734/AE ón gComhairle (1), an Comhaontú lena mbunaítear Comhlachas idir an tAontas Eorpach agus a Bhallstáit, ar thaobh amháin, agus Meiriceá Láir ar an taobh eile (“an Comhaontú”). De bhun Airteagal 353(4) den Chomhaontú, Cuid IV de, agus tá sé á chur i bhfeidhm go sealadach ón 1 Lúnasa 2013 i leith idir an tAontas agus Nicearagua, Hondúras, agus Panama, ón 1 Deireadh Fómhair 2013 i leith an tAontas agus an tSalvadóir agus Cósta Ríce, agus ón 1 Nollaig 2013 idir an tAontas agus Guatamala.

(2) De bhun Airteagal 36 d’Iarscríbhinn II don Chomhaontú, maidir le sainmhíniú an choincheapa “táirgí tionscnaimh” agus le modhanna comhair riaracháin, tá sé de chumas ag an gComhairle Comhlachais, arna bunaíodh ag Airteagal 4 den Chomhaontú, forálacha Aguisíní Iarscríbhinn II a mhodhnú. De bhun Airteagal 37 d’Iarscríbhinn II a ghabhann leis an gComhaontú, féadfaidh an Chomhairle Comhlachais nóta míniúcháin a fhormheas maidir le léirmhíniú, cur chun feidhme agus riarachán Iarscríbhinn II.

(3) Tá an Chomhairle Comhlachais le Cinneadh a ghlacadh maidir le Aguisín 2 (Liosta den oibriú nó den phróiseáil atá le déanamh ar ábhair neamhthionscnaimh le gur féidir stádas tionscnaimh a fháil don táirge monaraithe) d’Iarscríbhinn II a mhodhnú, liosta atá bunaithe ar Chóras Comhchuibhithe (CC) 2007, chun na rialacha tionscnaimh táirgeshonracha a ailíniú le CC nuashonraithe mar is infheidhme ó 2017 i leith. Áirítear san ailíniú sin na hathruithe a tugadh isteach le CC 2012, agus athruithe neamhshubstainteacha i gcás CC 2017, maidir le rialacha táirgeshonracha Aguisín 2. Ar mhaithe le soiléireacht, agus líon na leasuithe is gá a dhéanamh ar Aiguisín 2 á chur san áireamh, ba cheart an Iarscríbhinn sin a ionadú ina hiomláine.

(4) Tá an Chomhairle Comhlachais le Cinneadh a ghlacadh freisin maidir le Nótaí Míniúcháin a thabhairt isteach i dtaobh Airteagail 15, 16, 19, 20 agus 30 d’Iarscríbhinn II a ghabhann leis an gComhaontú ar mhaithe le trédhearcacht agus aonfhoirmeacht a áirithiú agus na rialacha tionscnaimh á gcur i bhfeidhm maidir le teastas gluaiseachta EUR.1, dearbhuithe sonraisc, onnmhaireoirí ceadaithe agus cruthúnais ar thionscnamh a fhíorú.

(5) Meastar go ndéanfar an dá Chinntí ón gComhairle Comhcleachais a chur i bhfeidhm roimh dheireadh 2021.

(6) Is iomchuí an seasamh atá le glacadh thar ceann an Aontais sa Chomhairle Comhlachais a bhunú, ós rud é go mbeidh éifeacht dlí ag an dá Chinneadh ag an gComhairle Comhlachais san Aontas.

(7) Is iomchuí freisin Cinntí (AE) 2016/1001 ón gComhairle (2) agus (AE) 2016/1336 ón gComhairle (3) a aisghairm, cinntí lena mbunaítear seasaimh atá le glacadh thar ceann an Aontais maidir le gníomhartha nach bhfuil le glacadh ag an gComhairle Comhlachais a thuilleadh.

(8) Ba cheart, dá bhrí sin, seasamh an Aontais sa Chomhairle Comhcleachais a bheith bunaithe ar an dá dhréachtchinntí ón gComhairle Comhcleachais,

TAR ÉIS AN CINNEADH SEO A GHLACADH:

Airteagal 1 Bunófar an seasamh atá le glacadh thar ceann an Aontais sa Chomhairle Comhlachais i ndáil leis na modhnuithe ar Aguisín 2 d’Iarscríbhinn II agus le Nótaí Míniúcháin i dtaobh Airteagail 15, 16, 19, 20 agus 30 d’Iarscríbhinn II don Chomhaontú ar an dá dhréachtchinneadh den Chomhairle Comhlachais (4).

Airteagal 2 Aisghairtear Cinntí (AE) 2016/1001 agus (AE) 2016/1336.

Airteagal 3 A luaithe a ghlacfar iad, foilseofar an dá Chinneadh ón gComhairle Comhlachais dá dtagraítear in Airteagal 1 in Iris Oifigiúil an Aontais Eorpaigh.

Airteagal 4 Tiocfaidh an Cinneadh seo i bhfeidhm ar dháta a ghlactha. Rachaidh sé in éag an 31 Nollaig 2021.

Arna dhéanamh sa Bhruiséil, 7 Nollaig 2020. Thar ceann na Comhairle An tUachtarán M. ROTH

(1) Cinneadh 2012/734/AE ón gComhairle an 25 Meitheamh 2012 maidir le síniú, thar ceann an Aontais Eorpaigh, an Chomhaontaithe lena mbunaítear Comhlachas idir an tAontas Eorpach agus a Bhallstáit, de pháirt amháin, agus Meiriceá Láir den pháirt eile, agus cur i bhfeidhm sealadach Chuid IV de maidir le cúrsaí trádála (IO L 346, 15.12.2012, lch. 1).

(2) Cinneadh (AE) 2016/1001 ón gComhairle an 20 Meitheamh 2016 maidir leis an seasamh atá le glacadh thar cheann an Aontais Eorpaigh laistigh den Chomhairle Comhlachais idir an tAontas agus Meiriceá Láir i ndáil le Nótaí Míniúcháin d’Airteagal 15 den Iarscirbhinn II a ghabhann leis an gComhaontú lena mbunaítear Comhlachas idir an tAontas Eorpach agus a Bhallstáit, ar thaobh amháin, agus Meiriceá Láir, ar an taobh eile (IO L 164, 22.6.2016, lch. 15).

(3) Cinneadh (AE) 2016/1336 ón gComhairle an 18 Iúil 2016 maidir leis an seasamh atá le glacadh thar cheann an Aontais Eorpaigh laistigh den Chomhairle Comhlachais idir an tAontas agus Meiriceá Láir i ndáil le Aguisín 2 d’Iarscribhinn II a ghabhann leis an gComhaontú lena mbunaítear Comhlachas idir an tAontas Eorpach agus a Bhallstáit, ar thaobh amháin, agus Meiriceá Láir, ar an taobh eile (IO L 212, 5.8.2016, lch. 8).

(4) Féach doiciméid ST 11697/20 agus ST 11699/20 ar http://register.consilium.europa.eu